Ea Jansen
Ea Jansen (14. november 1921 – 20. aprill 2005) oli eesti ajaloolane. Ta lõpetas 1941. aastal Tallinna 9. Keskkooli. Aastatel 1942–1949 õppis Tartu Ülikoolis / Tartu Riiklikus Ülikoolis ning lõpetas selle ajaloolasena. Samal aastal asus tööle Eesti Teaduste Akadeemia Ajaloo Instituuti. Kaitses ajalooinstituudis 1954. aastal teaduste kandidaadi kraadi ja 1968. aastal doktorikraadi. Ta oli Teaduste Akadeemia Ajaloo Instituudis aastatel 1949–1968 ja 1988–1998 teadur, aastatel 1968–1978 teadusdirektor ja aastatel 1978–1988 sektorijuhataja.